
REFERAT de  APROBARE  a  PROIECTULUI  DE  HOTĂRÂRE
privind neexercitarea dreptului de preemţiune din partea Consiliului Local al Municipiului Timişoara, la intenţia de înstrăinare a apartamentului SAD1, aferent imobilului din  strada Tinereții nr.6, corp A, identificat cu C.F nr.410289-C1-U6 Timișoara, nr.cadastral 17165-17187/V, la prețul  de vânzare de 199.500 euro


Având în vedere adresa SC2021-015079 din 31.05.2021 primită de la CAPEȚAN –BACSKAI ȘERBAN, în calitate de proprietar al apartamentului SAD1 din strada Tinereții nr.6, identificat cu C.F nr.410289-C1-U6 Timișoara, top:17165-17187/V, jud Timiș, cu suprafață utilă totală de 143.12 mp, prin care solicită să ne pronunţăm  asupra  dreptului de preemţiune la intenţia  de înstrăinare, la  prețul de vânzare de 199.500 euro, respectiv de aproximativ 1394 euro /mp;
În conformitate cu adresa nr.1880/21.05.2021Direcţia Judeţeană pentru Cultură-Timiş ne comunică faptul că  nu își exercită dreptul de preemtiune, la intenția de înstrăinare a apartamentului  SAD1 situat în strada Tinereții nr.6, în conformitate cu art.4, alin.8 din Legea nr.422/2001 privind protejarea monumentelor istorice, aceasta transferând dreptul de preemțiune către autoritătile publice locale;
Imobilul menționat la adresa de mai sus, este inclus în Situl urban,,Vechiul cartier Iosefin,, cod  LMI TM-II-s-B-06098, poziția 63 în Lista Monumentelor Istorice a județului Timiș 2004, republicată în 2015, Anexa la Ordinul Ministerului Culturii nr.2828/2015, publicat în M.O. al României, partea I, nr.113 bis/15.02.2016;
Având în vedere adresele emise către Direcţia Generală de Urbanism-Compartimentul Disciplină în Construcții, Direcţia Clădiri Terenuri Dotări Diverse II Vest–Compartimentul Spații cu altă Destinație II Vest, Serviciul Unitate de Implementare Proiecte Infrastructură pentru Cultură, Serviciul Şcoli Spitale si Baze Sportive, privind  interesul de a achiziționa  imobilul cu adresa de mai sus, pentru desfășurarea unor activități ce aparțin de acestea (sănătate, învățământ, sport, cultură ), la care ni se comunică faptul că acesta  nu prezintă interes pentru  domeniul public/privat al Municipiului Timişoara.
În conformitate cu art.129 alin.(2) și art.139 alin.(1) din OUG nr.57/2019 privind Codul Administrativ, Legea nr. 422/2001 privind protejarea monumentelor istorice, republicată şi actualizată, H.C.L nr.67/2008, modificată prin  H.C.L nr.362/2015 precum și de H.C.L nr.263/07.07.2020;
Apreciem că  prezentul proiect de hotărâre îndeplinește condițiile pentru a fi supus spre dezbatere și aprobare în plenul  Consiliului Local al Municipiului Timişoara.
PRIMAR, 							DIRECTOR ECONOMIC,
	DOMINIC FRITZ			    		    	 STELIANA	STANCIU                         

RAPORT DE SPECIALITATE
privind neexercitarea dreptului de preemţiune din  partea Consiliului Local al Municipiului Timişoara, la intenţia  de înstrăinare a apartamentului SAD1 aferent imobilului din  strada Tinereții nr.6, corp A, identificat cu C.F nr.410289-C1-U6 Timișoara, nr.cadastral 17165-17187/V, la prețul  de vânzare de 199.500 euro



Având în vedere Referatul de aprobare al proiectului de hotărâre şi Proiectul de hotărâre cu privire la exprimarea dreptului de preemţiune de către Consiliul Local al Municipiului Timişoara, în conformitate cu prevederile Legii nr.422/2001 privind protejarea monumentelor istorice, la intenţia  de înstrăinare a apartamentului SAD1 din strada Tinereții nr.6, identificat cu C.F nr.410289-C1-U6 Timișoara, top:17165-17187/V, jud.Timiș prin care solicită să ne pronunţăm asupra dreptului de preemţiune la intenţia de înstrăinare, la  prețul de vânzare de 199.500 euro;
Ținând cont de adresa nr.SC2021-015079 din 31.05.2021 primită de la CAPEȚAN–BACSKAI ȘERBAN, în calitate de proprietar al  apartamentului SAD1, din strada Tinereții nr.6, identificat cu C.F nr.410289-C1-U6 Timișoara, top:17165-17187/V, jud Timiș prin care solicită să ne pronunţăm asupra  dreptului de preemţiune la intenţia  de înstrăinare, la  prețul de vânzare de 199.500 euro;
Conform adresei nr.1880/21.05.2021, D.J.C.Timiș ne comunică faptul că nu își exercită dreptul de preemțiune la vânzarea imobilului menționat mai sus, aceasta transferând  dreptul de preemțiune  către autoritățile publice locale, respectând art.4, alin.8 din Legea nr.422/2001 privind protejarea monumentelor istorice ;
Imobilul cu adresa de mai sus, este  inclus  în Situl urban ,,Vechiul cartier Iosefin,,Cod TM-II-s-B-06098, poziția 63 în Lista Monumentelori Istorice a județului Timiș 2004, republicată în 2015, Anexa la Ordinul Ministerului Culturii nr.2828/2015, publicat în M.O. al României, partea I, nr.113 bis/15.02.2016;
Din analiza documentației depuse, rezultă că imobilul are un regim de înălțime de S+P+E;
Conform   extrasului de carte funciară nr.410289-C1-U6, la Puncul A.Partea I. Descrierea imobilului, la rubrica Observații / Referințe se specifică faptul că apartamentul SAD1, se află în corpul A, în stânga intrării uscate, fiind compus din 11 încăperi la parter și 2 încăperi la subsol, cu 19.20% p.c. gen, cu 25.74% p.c corp A și cu 280/1452 mp teren în proprietate;
Conform releveului anexat, apartamentul SAD1 are o suprafață utilă de 143.12 mp . 
La solicitarea noastră, Direcţia Generală de Urbanism –Compartimentul Disciplină în Construcții își exprimă punctul său  de vedere referitor la starea fizică a imobilului menționat mai sus după cum urmează: 
,,Imobilul în ansamblul lui se prezintă într-o stare de degradare a fațadelor la stradă, fiind necesare lucrări de reabilitare la nivelul porții de acces, tâmplăriei, ornamentelor, tencuielilor și zugrăvelilor.Totodată au fost identificate ferestre și uși cu tâmplărie din PVC, material inadecvat monumentelor istorice protejate. De asemenea imobilul necesită asanarea instalațiilor parazitare (cabluri de electricitate și de date, etc),,
Direcția Clădiri Terenuri și Dotări Diverse  II Vest- Compartimentul  Spații cu altă Destinație II Vest, ne comunică faptul că imobilul nu prezintă interes pentru domeniul public/privat al Municipiului Timișoara;
 Serviciul Şcoli Spitale și Baze Sportive cât și Serviciul Unitate de Implementare Proiecte Infrastructură pentru Cultură, ne comunică faptul că imobilul nu prezintă interes pentru domeniul public/privat al Municipiului Timişoara, pentru desfășurarea unor activități de interes public: sănătate, învățământ, sport sau alte activități ce aparțin de cele două servicii, adrese care constituie anexă la prezentul raport de specialitate.
În conformitate cu prevederile art.4, alin.(4) şi alin.(8) din Legea nr 422/2001 privind protejarea monumentelor istorice, republicată cu modificările şi completările ulterioare;
Ținând cont de  prevederile art.2 din HCLMT nr.67/26.02.2008, modificată de HCL nr.362/2015 precum și de HCL nr. 263/07.07.2020;    
În  conformitate cu art.129, alin.(2), art.139, alin.(1) din O.U.G nr.57/2019 privind Codul Administrativ ;
	Ca urmare a situaţiei prezentate mai sus, a prevederilor legale cât şi a adreselor emise de către compartimentele/birourile/serviciile /direcțiile de specialitate din cadrul aparatului de specialitate al primarului, apreciem că prezentul proiect de hotărâre, îndeplinește condițiile pentru a fi supus spre dezbatere și aprobare în plenul  Consiliului Local al Municipiului Timişoara.

